Diari Oficial de la Generalitat Valenciana


Sumari del DOGV 5318, del 04-08-2006 (2006/9394)

Extracte de diverses resolucions del conseller de Justícia, Interior i Administracions Públiques, per les quals es concedeixen premis, condecoracions i distincions a policies locals i cossos de Policia Local de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9394


Organisme emissor
:   Conselleria de Justícia, Interior i Administracions Públiques

Tipus de document
:   Extracte

Extracte de diverses resolucions del conseller de Justícia, Interior i Administracions Públiques, per les quals es concedeixen premis, condecoracions i distincions a policies locals i cossos de Policia Local de la Comunitat Valenciana. [2006/9394]  
L'article 47.1 de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies locals de la Comunitat Valenciana, disposa: .Els drets dels membres dels cossos de Policia Local són els inclosos en la Llei Orgànica de Forces i Cossos de Seguretat, així com els establits, amb caràcter general, per als funcionaris d'administració local, amb les particularitats previstes en aquesta Llei i, en particular, els següents: f) A les recompenses i premis que s'establisquen reglamentàriament..  
En aquest sentit, l'article 51 de la mateixa Llei 6/1999 indica: .La Generalitat i els ajuntaments podran concedir premis, distintius i condecoracions als membres dels cossos de Policia Local, així com al personal inclòs en l'àmbit d'aplicació d'aquesta Llei, i a les persones que es distingisquen notòriament en el compliment de les seues funcions relacionades amb el servei públic de seguretat pública, d'acord amb el procediment i amb els requisits que s'establisquen reglamentàriament. Aquests premis i distintius seran avaluats a l'efecte de promoció interna i mobilitat, en la forma i amb els requisits que reglamentàriament es determinen..  
D'altra banda, l'article 7 del Decret 157/1998, de 29 de setembre, del Govern Valencià, pel qual es regulen els premis, distincions i condecoracions que són concedits per la Generalitat Valenciana als membres dels cossos de la Policia Local de la Comunitat Valenciana, disposa que la concessió de qualssevol premis, plaques, medalles, felicitacions i mencions es publicarà en el Diari Oficial de la Generalitat.  
El paràgraf segon de l'article 60.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu el següent: .En els supòsits de publicacions d'actes que continguen elements comuns, podran publicar-se de forma conjunta els aspectes coincidents, i s'especificaran només els aspectes individuals de cada acte..  
Procedeix, en aquest cas, fer pública la concessió de diversos premis, distincions i condecoracions a policies locals i cossos de Policia Local de la Comunitat Valenciana, amb indicació expressa, en cada supòsit, de la data de la resolució de concessió, així com del personal o cos condecorats, dels motius concurrents per a l'atorgament i del premi, condecoració o distinció, concedit a cada un dels guardonats.  
Per tot això, finalitzada la tramitació dels respectius expedients administratius, realitzada d'acord amb allò que ha establit el Decret 157/1998, de 29 de setembre, del Govern Valencià, pel qual es regulen els premis, distincions i condecoracions que són concedits per la Generalitat Valenciana als membres dels cossos de la Policia Local de la Comunitat Valenciana, així com per l'Orde de 10 d'octubre de 2000, de la Conselleria de Justícia i Administracions Pública, per la qual es desenvolupa l'esmentat Decret, es fan públiques les següents resolucions de concessió de premis, distincions i condecoracions a policies locals i cossos de Policia Local de la Comunitat Valenciana.  
Primer. Mitjançant resolucions del conseller de Justícia, Interior i Administracions Públiques, de data 22 d'agost de 2005, s'ha concedit, a títol pòstum, la Placa Individual al Mèrit Policial de la Generalitat Valenciana, amb distintiu blanc, a Raquel Lavilla Villar i a Pedro Jiménez Parra, els dos agents del Cos de Policia Local de l'Ajuntament de Buñol. Ambdós condecorats van morir en acte de servei, durante el compliment de les seues obligacions i deures reglamentaris.   
Segon. Mitjançant les respectives resolucions del conseller de Justícia, Interior i Administracions Públiques, de dates 22 d'agost de 2005 i 29 de maig de 2006, s'ha concedit la Placa Individual al Mèrit Policial de la Generalitat Valenciana, amb distintiu blanc, a les persones següents:  
. Jorge Marhuenda Salazar, agent del Cos de Policia Local de l'Ajuntament de Carcaixent, per la seua intervenció decisiva en el salvament d'una persona, en situació de greu risc per a la seua vida o integritat física, més enllà de l'exigible en el compliment de les seues obligacions i deures reglamentaris.   
. María Amparo Conejero Aparisi, agent del Cos de Policia Local de l'Ajuntament de Carcaixent, per la seua intervenció decisiva en el salvament d'una persona, en situació de greu risc per a la seua vida o integritat física, més enllà de l'exigible en el compliment de les seues obligacions i deures reglamentaris.  
. Daniel Monera Bernabeu, oficial en cap del Cos de Policia Local de l'Ajuntament de Cox, així com a Ángel Lorente González i Antonio Ballesta Martínez, agents d'aqueix Cos, per la seua contribució a la resolució d'un problema d'orde públic a la localitat.  
. José Antonio Soriano Tovar, inspector en cap del Cos de Policia Local de l'Ajuntament de Peñíscola, i a Miguel Ángel Peña Albiol, agent del mateix Cos, per la seua intervenció decisiva en el salvament d'una persona al mar, més enllà de l'exigible en el compliment de les seues obligacions i deures reglamentaris.  
. Salvador Enrique Gallardo Vivó i a Anselmo José Martínez Puchades, agents ambdós del Cos de Policia Local de l'Ajuntament de Rafelbunyol, per la seua decisiva intervenció en una operació antidroga.  
. Juan Vicente Vélez del Rey, agent del Cos de Policia Local de l'Ajuntament de Requena, per la seua decisiva intervenció en l'auxili a uns menors.  
. Manuel Lizán Núñez i a David Blasco Villanueva, agents del Cos de Policia Local de l'Ajuntament de Tavernes Blanques, per la seua extraordinària intervenció en un incendi de la localitat.  
. Francisco Ballester Sancho i a José Vicente Mompó Montesinos, agents del Cos de Policia Local de l'Ajuntament de Tavernes Blanques, per la seua intervenció decisiva després de l'explosió en un habitatge.  
. Enrique Echevarría Castillo, oficial del Cos de Policia Local de l'Ajuntament de València, per la seua decisiva contribució a la detenció d'un agressor, amb greu risc físic, més enllà de l'exigible en el compliment de les seues obligacions i deures reglamentaris.  
. Antonio Suárez Benavente i a José Luis Escrivá Benavent, oficials del Cos de Policia Local de l'Ajuntament de València, per la seus decisiva contribució a la detenció de perillosos membres de la banda terrorista ETA, amb greu risc físic, més enllà de l'exigible en el compliment de les seues obligacions i deures reglamentaris.  
Tercer. Mitjançant una Resolució del conseller de Justícia, Interior i Administracions Públiques, de data 22 d'agost de 2005, s'ha concedit la Placa Col.lectiva al Mèrit Policial de la Generalitat Valenciana, amb distintiu blau, al Cos de Policia Local de l'Ajuntament de Paterna, per la seua contribució, al llarg dels seus 150 anys d'història, a la dignificació i prestigi de la funció policial mitjançant la defensa, promoció i protecció dels drets i llibertats públiques.   
Quart. Mitjançant una Resolució del conseller de Justícia, Interior i Administracions Públiques, de data 22 d'agost de 2005, s'ha concedit la Placa Col.lectiva al Mèrit Policial de la Generalitat Valenciana, amb distintiu blanc, al Cos de Policia Local de l'Ajuntament de Buñol, per la seua contribució a la promoció i dignificació de la función policial, després de la sobtada pèrdua de dos dels seus agents.   
Cinqué. Mitjançant una Resolució del conseller de Justícia, Interior i Administracions Públiques, de data 29 de maig de 2006, s'ha concedit la Medalla Col.lectiva al Mèrit Policial de la Generalitat Valenciana, amb distintiu blanc, al Cos de Policia Local de l'Ajuntament de la Vila Joiosa, per la seus decisiva intervenció davant d'una amenaça de la banda terrorista ETA.   
Sisé. Mitjançant les respectives resolucions del conseller de Justícia, Interior i Administracions Públiques, de dates 22 d'agost de 2005 i 29 de maig de 2006, s'ha concedit la Medalla Individual al Mèrit Policial de la Generalitat Valenciana, amb distintiu blau, atenent la seua llarga i prolífica trajectòria professional, amb què han contribuït a la dignificació, el prestigi i el reconeixement públic de la labor exercida pels cossos de Policia Local, no sols de la seua localitat sinó a l'àmbit més ampli de tota la Comunitat Valenciana, a les persones següents:  
. Juan Antonio Gambín Medina, agent del Cos de Policia Local de l'Ajuntament de Cox, amb una trajectòria professional de més de 25 anys de servei.   
. Sebastián Gavara Ballester i Ramón Gavara Ballester, agents ambdós del Cos de Policia Local de l'Ajuntament de Nules, amb una trajectòria professional de més de 25 anys de servei.  
. Peregrín Barrés García i José Álvarez Cuenca, intendents ambdós del Cos de Policia Local de l'Ajuntament de València, amb una trajectòria professional de més de 25 anys de servei.  
. Jaime García García, intendent del Cos de Policia Local de l'Ajuntament de València.  
. José Puchades Cuevas, inspector del Cos de Policia Local de l'Ajuntament de València, amb una trajectòria professional de més de 25 anys de servei.  
. Juan Ballester Llorens, inspector del Cos de Policia Local de l'Ajuntament de València.  
. José M. Merenciano Fabra i Juan Carrión Rodríguez, oficials del Cos de Policia Local de l'Ajuntament de València, amb una trajectòria professional de més de 25 anys de servei.   
. Lydia López Manzano, José R. Pérez Cebrián, Julián Rodrigo de Cubas, Antonio Romero Esteban, José Navarro García, Juan C. Amaya Puertes i Antonio J. Guillot Verdeguer, oficials, tots ells, del Cos de Policia Local de l'Ajuntament de València.  
. Alfredo Rafael Roch Chapa i Fernando García Carrasco, agents del Cos de Policia Local de l'Ajuntament de València, amb una trajectòria professional de més de 25 anys de servei.   
. Francisco José Juarros Martínez, Juan C. Morales Jiménez, José A. Martí Salvador, Pablo A. Martínez Peris, Luis A. Esparza Rodríguez, Germán Romero Olmos, José V. Calaforra Escobar, Javier Navarro Nieto, Pablo Monteagudo Sampériz i Alfonso V. Noguera Montagud, agents del Cos de Policia Local de l'Ajuntament de València.   
Seté. Conforme a allò establit per l'article 7 del Decret 157/1998, de 29 de setembre, del Govern Valencià, pel qual es regulen els premis, distincions i condecoracions que són concedits per la Generalitat Valenciana als membres dels cossos de la Policia Local de la Comunitat Valenciana, de totes les anteriors resolucions s'ha donat trasllat a les respectives corporacions locals.  
Vuité. En compliment del que disposa l'apartat quart de l'annex del Decret 157/1998, l'acte públic de lliurament dels premis, distincions i condecoracions, a què s'ha fet menció, va tindre lloc a València el passat 1 de juny de 2006.  
València, 21 de juliol de 2006.. El conseller: Miguel Peralta Viñes.